  Майя Бывальцева Ижкарысь 56 номеро гимназилэн азбараз ужрадъёс ортчытъян инты лэсьтӥзы. «Атриум» площадка «Инициативное бюджетирование» ӵектос улсын кылдӥз. Со сярысь кар администрацилэн пресс-службаез ивортӥз. Азбарын сцена лэсьтӥзы, ӟусъёс, урнаос пуктӥзы, турын кизизы но сяськаос мерттӥзы, брусчаткалэсь сюресъёс тыризы. Ваньмыз 1 миллион 500 сюрс манет котыр усиз. Со пӧлысь 1 миллион манетэз – элькун субсидия, 350 сюрс манетсэ микрорайонын улӥсьёс люказы, кылемез муниципалитетлэн но спонсоръёслэн коньдонзы. «Атриум» Базизной ульча палась азбаре иныяськиз, соин ик Удмуртской ульчаысь тузон но ӵашетон отчы уз вуы. Гимназиын 1 сюрс 650 пиналъёс дышетско. Озьы ик отын Искусствоосъя 13 номеро нылпи школа ужа, отчы 500-лэсь трос пиналъёс ветло. Нош шутэтскон интызы соослэн ӧй вал. Дышетскисьёслэн анай-атайёссы, артысь юртъёсын улӥсьёс школалэн азбараз творчествоя ужрадъёс ортчытъян инты лэсьтӥзы ӵектӥзы. Тодэ вайытом, кичӧлтонъёсты быдэсты коньдон чотын Алнаш ёросысь Асан Техникумын выль хоккей коробка пуктӥзы.  Тегъёс: Мерлык Ижкар Удмуртия школаос кичӧлтонъёс  